**TIEDOTE** JULKAISUVAPAA pe 5.2.2016 klo 13 alkaen

Perjantaina 5.2.2016 julkistetaan Tehokkaan Tuotannon Tutkimussäätiön rahoittama kirja:

Heikki A. Loikkanen\* ja Seppo Laakso\*\*:

**Tiivistyvä kaupunkikehitys – Tuottavuuden ja hyvinvoinnin kasvun perusta**

Kirjassa analysoidaan kriittisesti kaupunkikehitystä Suomessa ja erityisesti Helsingin seudun hajautuvaa yhdyskuntarakennetta, jonka tuloksena asuntojen hinta- ja vuokrataso on koko seudulla tarpeettoman korkea (tarjontaa hyvissä sijainneissa liian vähän). Tämä jarruttaa muuttoliikettä sinne missä on töitä, ja kasvattaa palkkavaatimuksia. Toisaalta hajautunut rakenne on epäedullinen yritysten kannalta, sillä ne hyötyvät väestö- ja työpaikkatiheydestä. Kotitalouksille nykyistä väkirikkaampi ja laajempi pääkeskus ja siihen joukkoliikenteellä kytkeytyvät nykyistä urbaanimmat alakeskukset tarjoavat mm. laajan ja helposti saavutettavan hyödykekirjon ja hyvin saavutettavat työpaikat.

Kaupunkirakenteen monet ongelmat, jotka haittaavat asuntomarkkinoiden toimintaa ja yritysten kilpailukykyä, ovat paljolti ***itse aiheutettuja***. Viime aikoina kaupunkirakenteesta aiheutuvia ongelmia on nostettu esiin ja tiedostettu. Myönteisiä muutoksia on meneillään, esimerkiksi Helsingin satama-alueiden rakentaminen ja monien kaupunkien liikenteen ja keskustojen kehittäminen, mutta suurimmat muutostarpeet ovat vielä edessä. Ongelmia voidaan korjata seuraavilla politiikkatoimenpiteillä, jotka eivät koske vain pääkaupunkiseutua, vaan kaupunkialueita kaikkialla:

* eheytä ja tihennä hajautuneita yhdyskuntarakenteita
* lisää asuntotarjontaa siellä missä asuntojen hinnat ovat korkeita
* paranna asuntotarjonnan kykyä seurata kysyntää
* pienennä etäisyyksiä alueiden ja kaupunkien välillä sekä niiden sisällä maankäyttö- ja liikenneratkaisuilla
* kaada raja-aitoja ja kaupankäynnin esteitä maiden ja alueiden välillä ja luo liikenteelliset ym. edellytykset taloudellisten suhteiden edistämiseen.
* salli erilaisuutta ihmisten, rakennusten jne. piirissä
* sovella hyötyjä/aiheuttaja maksaa periaatetta
* käytä maan arvonnousua infrastruktuurihankkeiden rahoituksessa
* älä estä muuttoliikettä
* takaa hyvinvoinnin perustaso.

KIRJAN JULKISTAMISTILAISUUS on 5.2.2016 klo 13.00 Vanhan ylioppilastalon tiedekuntasali, Helsinki.

Kirjan tekijät:

\*   Heikki A. Loikkanen, kaupunkitaloustieteen emeritusprofessori, Helsingin yliopisto

 gsm 040 5010156, email: heikki.loikkanen@helsinki.fi
\*\* Seppo Laakso, Toimitusjohtaja, Kaupunkitutkimus TA OY
 gsm 0500 970082, email: seppo.laakso@kaupunkitutkimusta.fi